**Latvijas būvniecības padomes (LBP) sēdes**

PROTOKOLS

Latvijas Republikas Ekonomikas ministrija

Rīga, Brīvības iela 55, 506.telpa, plkst.11:00

Rīgā, 2016. gada 11.aprīlī Nr.6

Sēdi vada: Pēteris Dzirkals – padomes priekšsēdētājs

Sēdē piedalās: Mārtiņš Auders; Kaspars Bondars; Zigmārs Brunavs; Baiba Fromene; Normunds Grinbergs; Leonīds Jākobsons; Ināra Laube; Jānis Libkovskis; Juris Mellēns; Gints Miķelsons; Mārtiņš Straume; Jānis Rāzna; Elīna Rožulapa; Jurijs Strods; Tālivaldis Vectirāns; Oskars Zivtiņš.

Uzaicinātie: Vidvuds – Arijs Lapsa – Rīgas tehniskā universitāte;

Renārs Špade – EM Būvniecības un mājokļu politikas departamenta Būvniecības politikas nodaļas vadītājs;

Novērotāji: Dace Vite - Biedrība “Building Design and Construction Council”;

Sēdē nepiedalās: Aivars Draudiņš; Līga Gaile; Leonīds Pakrastiņš.

Protokolē: Inese Rostoka - EM Būvniecības un mājokļu politikas departamenta Būvniecības politikas nodaļas vecākā eksperte.

Darba kārtība:

1. Par izmaiņām Publisko Iepirkumu likuma 46. pantā, par vienīgo līguma slēgšanas konkurētspējas kritēriju, saskaņā ar ES Parlamenta un Padomes direktīvas 2014/24/ES 49.pantu, izmantojot kvalitātes cenu.
2. Informācija par aktivitātēm (sanāksmes, darba grupas) ēnu ekonomikas ierobežošanai būvniecības jomā.
3. Citi jautājumi un Darba plāns turpmākajām LBP sēdēm.

Sēdi sāk 11:00

**1.§**

**Par izmaiņām Publisko Iepirkumu likuma 46. pantā, par vienīgo līguma slēgšanas konkurētspējas kritēriju, saskaņā ar ES Parlamenta un Padomes direktīvas 2014/24/ES 49.pantu, izmantojot kvalitātes cenu.**

--------------------------------------------------------------------------------------------------

**Ziņo:** V.-Ā.Lapsa

Prezentē aprēķinu metodoloģiju, kā aprēķināt kvalitātes cenu būvniecības iepirkumos pieņemot kvalitātes cenu, kā konkurētspējas kritēriju.

Priekšlikums, to izmantot būvdarbu iepirkumos Publiskā iepirkuma likuma 46.pantā, lai noteiktu saimnieciski visizdevīgāko piedāvājumu. Panta labojuma būtība – noteikt objekta normatīvo kvalitāti par viszemāko cenu.

Padome kopumā atbalsts priekšlikumu par izmaiņām likumā, bet ir daudzi neatrisināti jautājumi, nav skaidra metodoloģijas ieviešanas: kā izvērtēt kvalitāti, kā alternatīvas, kādā būvniecības procesa stadijā to pielietot u.c.?

**Nolemj:** 1. Konceptuāli atbalstīt V.-Ā.Lapsas priekšlikumu par “kvalitātes cenas” izmantošanu publiskajos iepirkumos būvniecībā;

2. Būvniecības padomei izveidot darba grupu, lai izstrādātu rekomendējošu metodoloģiju konkrētu vērtēšanas kritērijiem publiskajā iepirkumā. Darba grupā pieaicināt Iepirkumu uzraudzības biroja pārstāvi.

**2.§**

**Informācija par aktivitātēm (sanāksmes, darba grupas) ēnu ekonomikas ierobežošanai būvniecības jomā**

--------------------------------------------------------------------------------------------------

**Ziņo:** R.Špade, N.Grinbergs, B.Fromane

Finanšu ministrija organizēja darba grupu ēnu ekonomikas ierobežošanai Būvniecības jomā. Pirmā sēde notika š.g. 4.aprīlī. Padomi darba grupā pārstāvēja N.Grinbergs. Darba grupā ir arī Ekonomikas ministrijas pārstāvji.

Finanšu ministrijā notiek darbs pie ēnu ekonomikas apkarošanas plāna un darba grupā uzsvars tiek likts uz solidāro atbildību būvniecībā. Jautājums tiek skatīts tikai vienā aspektā, saistībā ar nodokļu nomaksu.

R.Špade – nozarei, tajā skaitā arī ministrijai ir dažāda izpratne par solidāro atbildību un tās ieviešanas pamatprincipiem, nozarei ejot uz darba grupas sēdi, kas notiks 18.aprīlī un kurā plānots apkopot viedokļus, jāvienojas par vienotu izpratni un to, ko vēlās panākt ar solidāro atbildību. Par to varētu vienoties darba grupas sēdē š.g.13.aprīlī Ekonomikas ministrijā.

N.Grinbergs – "Valsts iestāžu darba plāns ēnu ekonomikas ierobežošanai 2016.-2020. gadam” paredz vairākus pasākumus ēnu ekonomikas samazināšanai, kā :

* darbinieku elektroniskās uzskaites (ID karšu) ieviešana būvobjektā;
* ģenerāluzņēmēja pienākumu pārskatīšana būvniecības procesā;
* administratīvās atbildības piemērošanu būvniecībā;
* solidārās atbildības noteikšana (pilna ķēdes atbildība);
* būvniecības nozares uzskaites pilnveidošana;
* līguma standartu izstrāde.

Finanšu ministrijas darba grupā tiek runāts tikai par solidāro atbildību un nodokļu nomaksu.Darba grupā nav uzstādījums sakārtot nozari.

P.Dzirkals - Padome atbalstīja solidārās atbildības principu darba lietu kontekstā, visa “ķēdes posmā”.

B.Fromane prezentē – “Solidārā atbildība būvniecības nozarē Eiropā”.

Solidārā atbildība būvniecībā ir darbinieku, kas darbojas apakšuzņēmēju ķēdē, aizsardzības mehānisms, tiesības prasīt tam neizmaksātās algas samaksu no viena posma augstāk, vai jebkura apakšuzņēmēju ķēdē augstāk stāvoša uzņēmuma.

Direktīva[[1]](#footnote-1) attiecas tikai uz nosūtītajiem strādniekiem, nozares uzņēmumi atbalsta Direktīvas prasību ieviešanu, kas attiecas uz citā Eiropas Savienības valstī norīkotiem darbiniekiem, uz ēnu ekonomiku tā neattiecās. Lai cīnītos ar ēnu ekonomiku nepieciešama detalizēta pastāvošo problēmu analīze. Ja solidārā atbildība tiks ieviesta nesakārtotā vidē, nozares uzņēmumi ieviesīs aizsardzības mehānismus.

Finanšu ministrijas virzītajā solidārās atbildības modelī ir saskatāmi riski ģenerāļa un apakšnieka attiecībās. Nodokļu iekasēšana nepalielinās, bet radīs papildus riskus un deformēs biznesa vidi.

Priekšlikums : solidāro atbildību ieviest tikai kā mehānismu darba ņēmēju aizsardzībai, tikai vienā “ķēdes posmā”.

E.Rožulapa ierosina vērst Finanšu ministrijas uzmanību, ka netiek izmantota iespēja ko dod visu pieejamo Datu bāzu datu analīze un konkrētu riska faktoru noteikšana, kas iespējams liecina par ēnu ekonomiku.

**Nolemj: 1.** Darbam Finanšu ministrijas organizētajā darba grupā ēnu ekonomikas ierobežošana būvniecības jomā deleģēt B.Fromani un N.Grinbergu;

**2.** Ekonomikas ministrijas organizētajā darba grupā diskutēt par ēnu ekonomikas mazināšanu kontekstā ar nozares sakārtošanu.

**3.§**

**Citi jautājumi un Darba plāns turpmākajām LBP sēdēm**

--------------------------------------------------------------------------------------------------

**Ziņo:** P.Dzirkals

**I.Laubes** priekšlikums sēdes darba kārtībā iekļaut jautājumu par Energoefektivitātes likumu un uz tā bāzes izdodamajiem Ministru kabineta noteikumiem. Uz sēdi ar prezentāciju uzaicināt Ekonomikas ministrijas Atjaunojamo energoresursu un energoefektivitātes departamenta direktori A.Timofējevu un Energoefektivitātes nodaļas vadītāju A.Pētersoni.

M.Straumes priekšlikums sēdē izskatīt jautājumu par situāciju būvniecības nozarē pēc šā gada 1.jūlija, kad nozarē būs nepietiekams skaits būvprojektu un būvekspertu.

**Nolemj:** 1.Nākamo Latvijas būvniecības padomes sēdi sasaukt 2016.gada 9.maijā, pl.11:00, Ekonomikas ministrijā;

1. Padomes locekļiem, sūtīt priekšlikumus par sēdē iekļaujamiem jautājumiem.

Sēdi slēdz 12:45

Padomes priekšsēdētājs P.Dzirkals

Protokolēja I.Rostoka

1. Eiropas Parlamenta un Padomes 15.05.2014. direktīva 2014/67/ES par to, kā izpildīt Direktīvu 96/71/EK par darba ņēmēju norīkošanu darbā pakalpojumu sniegšanas jomā. Direktīvas 2014/67/ES mērķis ir garantēt to, ka tiek ievērots pārrobežu pakalpojumu sniegšanai norīkoto darba ņēmēju pienācīgs tiesību aizsardzības līmenis, jo īpaši pakalpojumu sniegšanas dalībvalstī piemērojamo nodarbinātības noteikumu izpilde atbilstoši Direktīvas 96/71/EK 3.pantam, vienlaikus pakalpojumu sniedzējiem atvieglojot pakalpojumu sniegšanas brīvības izmantošanu un veicinot godīgu konkurenci starp pakalpojumu sniedzējiem, tādējādi atbalstot iekšējā tirgus darbību. [↑](#footnote-ref-1)